На основу члана 32. Закона о локалној самоуправи („Службени гласник РС“, број 129/2007 и 83/2014-др.закон, 101/2016-др.закон, 47/2018 и 111/2021-др.закон ),члана 2. и 53.Закона о правобранилаштву ( „Службени гласник РС“, број 55/14), члана 40. и 152. Статута Општине Владичин Хан „Службени гласник Града Врања“, број 4/2019), члана 15.Одлуке о правобранилаштву Општине Владичин Хан ( „Службени гласник Града Врања“ број 9/2019), Скупштина општине Владичин Хан на седници одржаној дана 19.04.2022.године, донела је

**РЕШЕЊЕ**

**О ПРЕСТАНКУ МАНДАТА ОПШТИНСКОГ ПРАВОБРАНИОЦА**

**ОПШТИНЕ ВЛАДИЧИН ХАН**

**I**

**Марији Станојевић,** дипломираном правнику из Владичиног Хана, ул. Ратка Софијанића бр.88, престаје мандат Општинског правобраниоца Општине Владичин Хан, истеком времена на које је постављена, дана 07.05.2022. године.

**II**

Решење ступа на снагу даном доношења.

**III**

Решење објавити у „Службеном гласнику Града Врања“.

**О б р а з л о ж е њ е**

Правни основ за доношење овог решења садржан је у одредбама члана 32. Закона о локалној самоуправи („Службени гласник РС“, број 129/2007 и 83/2014-др.закон, 101/2016-др.закон, 47/2018 и 111/2021-др.закон ),члана 2. и 53.Закона о правобранилаштву ( „Службени гласник РС“, број 55/2014), члана 40. и 152. Статута Општине Владичин Хан („Службени гласник Града Врања“, број 4/2019), члана 14. Одлуке о правобранилаштву Општине Владичин Хан ( „Службени гласник Града Врања“ број 9/2019).

Чланом 2. Закона о правобранилаштву прописано је да послове заштите имовинских права и интереса јединице локалне самоуправе обављају правобранилаштва јединице локалне самоуправе, те да се организација, уређење као и друга питања од значаја за рад правобранилаштва јединице локалне самоуправе утврђују се одлуком јединице локалне самоуправе. Чланом 53 Закона прописано је да правобранилачку функцију у правобранилаштву аутономне покрајина и правобранилаштву локалне самоуправе обавља једно или више лица која се бирају у складу са Одлуком о образовању правобранилашта.

Одлуком о правобранилаштву Општине Владичин Хан чл.15 ближе је уређено да положај Општинског Правобраниоца и заменика општинског правобраниоца престаје навршетком радног века, трајним губитком радне способности за обављање правобранилачке функције истеком времена на коју је постављен или разрешењем, те како Марији Станојевић Општинском правобраниоцу Општине Владичин Хан истиче мандат 07.05.2022. године донето је решење као у диспозитиву.

**Поука о правном средству:** Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-32/4/22-I**

**ПРЕДСЕДНИЦА,**

**Данијела Поповић**